शैक्षिक संगोष्ठी में देशभर से आज जुटेंगे शिक्षाविद
शैक्षिक संगोष्ठी में देशभर से आज जुटेंगे शिक्षाविद
भास्कर संवाददाता | हरदा
टिमरनी राधा स्वामी हायर सेकंडरी स्कूल परिसर में डीईआई सूचना एवं प्रसार तकनीकी केंद्र द्वारा शनिवार को एक शैक्षिक संगोष्ठी का आयोजन किया जाएगा। संगोष्ठी सुबह 11:30 से 4:30 बजे तक चलेगी। इसमें केरल, दिल्ली, भोपाल व देश के विभिन्न राज्यों से आने वाले करीब 8 शिक्षा विद संबोधित करेंगे। भोपाल से अतिरिक्त पुलिस महानिदेशक ऋचा प्रज्ञा श्रीवास्तव वीडियो कांफ्रेंसिंग के जरिए संबोधित करेंगी। आयोजन के मुख्य सूत्रधार डॉ. पीए कालरा ने बताया कार्यक्रम दो सत्रों में होगा। इसमें वक्ताओं और विषय विशेषज्ञों द्वारा युवाओं और छात्र छात्राओं को कॅरियर संबंधी मार्गदर्शन दिया जाएगा। विद्यालय की जयंती भी इसी दिन मनाई जाएगी।
hin_Deva hin_Deva bho_Deva hin_Deva